Foto: AP AQSh qurolli kuchlarining Black Hawk vertolyoti Yaman qirg‘oqlarida halokatga uchradi. Bu haqda Reuters Qo‘shma Shtatlar Qurolli kuchlarining Markaziy qo‘mondonligiga asosan xabar bermoqda. Mahkama ma’lumotlariga ko‘ra, harbiy xizmatchilardan birini qidirish ishlari olib borilmoqda. Vertolyot bortida bo‘lgan yana besh kishi qutqarilgan. Aniqlik kiritilishicha, hodisa Yaman janubiy qirg‘oqlaridan 32 kilometr masofada yuz bergan. Markaziy qo‘mondonlik hodisa yuzasidan surishtiruv ishlarini boshladi.